Guvernul Irlandei urmează să anunțe miercuri recunoașterea unui stat palestinian, a declarat o sursă familiarizată cu această chestiune, informează Rador Radio România.
Irlanda, Spania, Slovenia și Malta, membre ale Uniunii Europene, au indicat în ultimele săptămâni că intenționează să facă această recunoaștere, susținând că o soluție cu două state este esențială pentru o pace durabilă în regiune.
Guvernul irlandez a declarat marți seara că premierul și ministrul de externe vor vorbi cu presa miercuri dimineață, dar nu a precizat care va fi subiectul.